รัฐบาลไทย-ข่าวทำเนียบรัฐบาล-พ่อเมืองบึงกาฬ แถลงข่าวจับเฮโรอีนลอตใหญ่แอบซุกซ่อนในแท่งเหล็ก จากการบูรณาการของ ตชด.224 ตำรวจภูธร และฝ่ายปกครองจังหวัดบึงกาฬ รวบผู้ต้องหา 3 ราย เฮเรอีน 9.29 กก. เน้นย้ำ ดำเนินคดี
วันเสาร์ที่ 23 มีนาคม 2567
23/03/2567
พ่อเมืองบึงกาฬ แถลงข่าวจับเฮโรอีนลอตใหญ่แอบซุกซ่อนในแท่งเหล็ก จากการบูรณาการของ ตชด.224 ตํารวจภูธร และฝ่ายปกครองจังหวัดบึงกาฬ รวบผู้ต้องหา 3 ราย เฮเรอีน 9.29 กก. เน้นย้ํา ดําเนินคดี
พ่อเมืองบึงกาฬ แถลงข่าวจับเฮโรอีนลอตใหญ่แอบซุกซ่อนในแท่งเหล็ก จากการบูรณาการของ ตชด.224 ตํารวจภูธร และฝ่ายปกครอง จ.บึงกาฬ รวบผู้ต้องหา 3 ราย เฮเรอีน 9.29 กก. เน้นย้ํา ดําเนินคดีกับผู้ที่เกี่ยวข้องกับยาเสพติดอย่างเด็ดขาด พร้อม Re X-Ray ปราบปรามกวาดล้าง
พ่อเมืองบึงกาฬ แถลงข่าวจับเฮโรอีนลอตใหญ่แอบซุกซ่อนในแท่งเหล็ก จากการบูรณาการของ ตชด.224 ตํารวจภูธร และฝ่ายปกครองจังหวัดบึงกาฬ รวบผู้ต้องหา 3 ราย เฮเรอีน 9.29 กก. เน้นย้ํา ดําเนินคดีกับผู้ที่เกี่ยวข้องกับยาเสพติดอย่างเด็ดขาด พร้อม Re X-Ray ปราบปรามกวาดล้างยาเสพติดอย่างต่อเนื่อง
วันนี้ (23 มี.ค. 67) นายจุมพฏ วรรณฉัตรสิริ ผู้ว่าราชการจังหวัดบึงกาฬ เปิดเผยถึงการร่วมแถลงข่าวการตรวจยึดจับกุมยาเสพติดรายสําคัญในพื้นที่จังหวัดบึงกาฬ ณ กองร้อยตํารวจตะเวนชายแดน ที่ 244 ตําบลบึงกาฬ อําเภอเมืองบึงกาฬ โดยเป็นผลการปฏิบัติการของฝ่ายปกครองจังหวัดบึงกาฬ ร่วมกับเจ้าหน้าที่ตํารวจภูธรจังหวัดบึงกาฬ และกองร้อยตํารวจตระเวนชายแดนที่ 224 จังหวัดบึงกาฬ สามารถจับกุมผู้ต้องหายาเสพติด 3 ราย พร้อมของกลางยาเสพติด (เฮโรอีน) จํานวน 9.29 กิโลกรัม รถยนต์ 1 คัน และโทรศัพท์ 3 เครื่อง โดยมี พล.ต.ต.วิญญู อํานวยสมบัติ ผู้บังคับการตํารวจภูธรจังหวัด บึงกาฬ พ.ต.ท.เทอดศักดิ์ โคตรศรีวงษ์ ผบ.ร้อย ตชด.224 พร้อมชุดจับกุม นายวรพันธ์ ชํานิยันต์ ปลัดจังหวัดบึงกาฬ นายชัยณรงค์ สุระดะนัย ป้องกันจังหวัดบึงกาฬ นายธีระพล ขุนพานเพลิง นายอําเภอเมืองบึงกาฬ ร่วมในการแถลงข่าว
นายจุมพฏ วรรณฉัตรสิริ ผู้ว่าราชการจังหวัดบึงกาฬ กล่าวว่า สืบเนื่องจากเจ้าหน้าที่ตํารวจ ร้อย ชปข.ร้อย ตชด.244 ได้รับแจ้งว่าพบกระเป๋าต้องสงสัยอาจมียาเสพติดอยู่ภายใน วางอยู่ในป่าละเมาะห่างจากริมถนนหมายเลข 212 บึงกาฬ-บุ่งคล้า ลึกเข้าไปประมาณ 20 เมตร ใกล้ปากทางเข้าบ้านโนนสา ต.โคกก่อง อ.เมืองบึงกาฬ จึงได้ร่วมกับฝ่ายปกครองในพื้นที่ เข้าตรวจสอบของต้องสงสัยดังกล่าว พบโครงเหล็กอลูมิเนียมแบบแขวนเปลลักษณะพับเก็บได้ ภายในมียาเสพติดประเภท 1 (เฮโรอีน) บรรจุซ่อนจํานวนมาก เจ้าหน้าที่จึงได้วางกําลังดักซุ่มบริเวณโดยรอบ พบรถยนต์สีขาว ทะเบียนสกลนคร ขับเข้ามาบริเวณที่พบยาเสพติดและจอดใกล้กับกระเป๋าต้องสงสัยดังกล่าว มีผู้ต้องสงสัย 3 คน คือ นายรุ่งเพชร หรือรุ่ง คนขับ นายวชิระ และนางเพ็ชรัตน์ เดินมายกกระเป๋า เจ้าหน้าที่จึงได้แสดงตัวเข้าทําการจับกุมทันที
"จากการสืบสวนสอบสวนทราบว่า หนึ่งในผู้ต้องหาเป็นกํานันอยู่ในพื้นที่อําเภอโพนนาแก้ว จ.สกลนคร ให้การว่าไม่ทราบมาก่อนว่าในแท่งเหล็กเปลญวนจะมียาเสพติดซุกซ่อนอยู่ ตนเองทําหน้าที่เพียงขับรถให้นางเพ็ชรัตน์ ซึ่งเป็นภรรยา ที่บอกให้พามาจังหวัดบึงกาฬ เท่านั้น ส่วนนายวชิระรับว่ายาเสพติดทั้งหมดเป็นของตนจริง โดยได้รับค่าจ้างเป็นเงินจํานวน 50,000 บาท ให้นําไปส่งต่อในพื้นที่ กทม. และได้ชักชวนนางเพ็ชรัตน์มาขนด้วยโดยจะจ่ายเงินให้ครึ่งหนึ่งหลังส่งมอบยาเสพติดถึงที่หมาย เจ้าหน้าที่ตํารวจจึงได้แจ้งข้อกล่าวหามียาเสพติดให้โทษประเภท 1(เฮโรอีน) และดําเนินคดีอย่างเคร่งครัดกับทั้ง 3 ราย ต่อไป" นายจุมพฏฯ กล่าวเพิ่มเติม
นายจุมพฏ วรรณฉัตรสิริ ผู้ว่าราชการจังหวัดบึงกาฬ กล่าวในช่วงท้ายว่า จังหวัดบึงกาฬมุ่งมั่นในการสนองนโยบายของกระทรวงมหาดไทย โดยเฉพาะการพุ่งเป้า Re X-ray พื้นที่ในทุกอําเภออย่างต่อเนื่อง เพื่อกวาดล้างยาเสพติดและสิ่งผิดกฎหมาย พร้อมได้กําชับให้เจ้าหน้าที่ฝ่ายปกครองยกระดับความเข้มข้นในการดําเนินการปราบปรามยาเสพติดอย่างต่อเนื่อง ขยายผลนําไปสู่การตัดวงจรยาเสพติด อย่างไรก็ตาม ขอฝากเน้นย้ํากําชับไปยังเจ้าหน้าที่หน่วยงานของรัฐ หากยุ่งเกี่ยวหรือมีส่วนเกี่ยวข้องกับการค้า การขาย การขนส่งลําเลียงยาเสพติด จะดําเนินคดีอย่างเด็ดขาด และจะใช้มาตรการของรัฐอย่างเข้มงวด ทั้งนี้ หากพี่น้องประชาชนมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท หรือเหตุสร้างความเดือดร้อนรําคาญ ขอให้แจ้งมายังสายด่วนศูนย์ดํารงธรรม โทร. 1567 ตลอด 24 ชั่วโมง
#กระทรวงมหาดไทย #บําบัดทุกข์บํารุงสุข